Brune, kolde blade og afbrækkede pinde. Og vupti. Så har du en soveplads i skoven. Jon ’Vildmarks-Jon’ Lindberg udfordrer i afsnit 6 af ’Udfordringen – Kampen om Kilimanjaro’ deltagerne til at lave en shelter. - Der skal kræses for alle detaljerne, siger Jon Lindberg. Deltagerne forsøger efter bedste evner at løse opgaven i koldt og styrtende regnvejr. Men en shelter kan også laves af ganske få materialer, fortæller Robert Bedsted, som er vært og tilrettelægger på Udfordringen. I videoen nedenfor, kan du se, hvordan Vildmarks-Jon bygger en primitiv shelter af ting, han finder i skoven. Jon Lindberg samler grene af forskellige længder og bygger sin shelter op ad et træ. Det er vigtigt, at grenene har stor vinkel, så taget af blade ikke falder af. - Der ligger jo faktisk ting ude i naturen, man kan bruge til det. Det giver et okay shelter. Jo mere tid man putter i det, jo bedre bliver det selvfølgelig, siger Vildmarks-Jon. Konstriktioner kræver ikke snor. Kun grene og blade. - Blade isolerer fint. Jo flere blade, jo bedre. Det kan også holde regnen ude. Jon viser også, en hurtig opsætning af sin tarp. En tarp er en slags bivuak.

Opsummering:
Der er masser af udfordringer for deltager i 'Udfordringen'. Og i seneste afsnit bygger de shelters. Her viser Vildmarks-Jon, hvordan man kan lave en primitiv shelter.